
Tiara Air Aruba ta 
orguyosodi por 
duna Scholarship 
na Aaron Acosta 


I] hoben a 

gradua pa _ 

4 Private Pilot L 

































Refineria 


Habri reflneria of sigui cu 
energia alternativo 


Na e momentonan aki, 
e comunidad Arubano 
ta confundi cu locual 
parlamentarionan ta 
trece dilanti pa e ul¬ 
timo tres ananan aki, 
na unda ta papia di 
haci tur esfuerso pa 
habri e refineria, cu 
alo largo a cera y mas 
di 2.000 trahadornan 
a bai cas y te ainda 
nada di solucion y di 
otro banda ta atrae 
hala di oradornan for 


di Merca, Hulanda y 
otro parti di mundo 
pa papia riba energia 
alternativo, cu lo ta 
e vision pa futuro y 
cu kier pone nos isla 
como ehempel con pa 
logra esaki. Riba su 
mes esaki no ta nada 
malo, pero kiko real- 
mente nos politiconan 
kier? UN refineria y 
otro banda un inno- 
vacion nobo cu e en¬ 
ergia alternativo aki. 


I 




Tur dos no por, ya cu 
nan ta linea recta con¬ 
tra e principio di cada 
uno. Parlamentario 
Rene Herde, lider di 
fraccion di partido 
AVP, ta keda trece 
dilanti cu Aruba ta 
na comienso pa 
realisa energia al¬ 
ternativo 100 por- 
ciento na final di e 
decada aki. Si es¬ 
aki lo ta asina ta 
depende di varios 
factornan cu lo 
hunga un rol den 
e desaroyo polit¬ 
ico den e ananan 
cu lo bini y un din 
an ta si avp, keda 
na mando te na 


final di e decada aki, 
ya cu Partidonan di 
Oposicion, sigur par- 
tido geel, MEP lo cam- 
bia e pensamentonan 
aki radicalmente si 
nan drenta den gobi- 
erno, ya cu nan a laga 
sa esaki caba na mas 
cu un occasion. Opin¬ 
ion publico ta dividi 
y na e momentonan 
aki sigur no tin un bi- 
sta cla pa pueblo kiko 
lo ta mas essencial 
pa keda realisa. Awe 


mes nos Prome Min- 
istro Eman ta bolbe 
referi na e posibilidad 
pa habri e refineria. 
Pues e dosnan aki 
ta linea recta contra 
nan principio. Un de¬ 
cision lo mester keda 
realisa pronto, segun 
politiconan ta opina y 
esnan experto riba e 
terenonan aki. Lo mi- 
hor ta pa studie bon y 
mira cua lo beneficia 
e pueblo aki den mi- 
hor forma. 

Famia Real Hulandes 
complete, cu excep- 
cion di Prins Friso, 
diadomingo ultimo a 


para keto na e lugar 
di sky, na unda Prins 
Friso a accidente y cu 
ela keda den coma te 


awe. 

La Reina Beatrix y su 
future Rey di Hulanda 


na April, 

Prins Willem-Alexan- 
der a para keto na e 
lugar y a contempla 


e situacion lamenta¬ 
ble aki pa nan famia 
complete. 


Tiara Ai r Aruba ta orguyoso di por duna 
Scholarship na hoben Aaron Acosta 


Despues cu mas o 
menos un ana y mey 
pasa e hoben di Cu¬ 
racao Aaron Acosta 
cu a resulta e max- 
imo ganador den e 
campaha cinco aha 
celebracion di Tiara 
Air Aruba y a re- 
cibi un scholarship. 
E hoben aki a pasa 
e prome parti di su 
estudio cu exito y e 
la gradua pa Private 



Pilot na FIT Aviation 
LLC, na Melbourne 
Florida USA. E ho¬ 
ben aki kende por 
cierto ta hopi de- 
termina pa logra su 
meta a conkista cu- 
rason di gerencia di 
Tiara Air Aruba pa su 
entusiasmo y amor 
pa loke e kier a logra 
y esei a pone tambe 
cu a para su tras y 
a yude pa e por a 
pasa e prome fase 
di su estudio cu su 
Private Pilot License. 
Aaron Acosta su fa- 
sinacion pa mundu 
di aviacion y gana 
di bira pilot a cum- 
insa cu apenas 4 aha 
ora cu durante di su 
vakantie, su mama 
a regale un avion 
chikito pa e hunga 


cune. E la cuminsa 
spar avion y sem¬ 
per e tabata gusta 
tur loke tin di haber 
cu e mundu di avi¬ 
acion. Cu su 13 aha 
e la cuminsa busca 
tur informacion pa 
e cuminsa studia pa 
pilot y cu apenas 14 
aha Aaron a bula un 
Sessna 172. Sigur 
di loke e ta aspira 
e la cuminsa cu su 
curso na Falki Avia¬ 
tion Ground School 
y bayendo na scol 
e la bin ta gana e 
Scholarship di Tiara 
Air Aruba pa bai hasi 
su estudio na FIT 
Aviation na Florida 
caminda tin alred- 
edor di 200 hoben 
studiando pa pilot. 
Esaki tabata un ex- 



periencia maravioso 
pa e hoben aki cu 
tabata tin les di teo- 
ria y practica tur dia. 
Dia 21 di januari e la 
risibi su diploma. Ti¬ 
ara Air Aruba tabata 
sumamente conten- 
to di ricibi e noticia 
aki y di por a hasi un 
hoben su soho bira 
realidad. E hoben 
aki ta sumamente 
agradesido na su 


mama cu semper a 
para su tras y Tiara 
Air Aruba. Su soho 
ta pa e por yega na 
remarca pa risibi un 
beca pa asina e ter- 
mina e di dos y e di 
tres fase di su estu¬ 
dio pa ofisialmente 
e por bula avionnan 
grand! tambe. Tiara 
Air Aruba ta desea 
Aaron Acosta exito 
den future. _ 


□ E DenNoticid.com B 





















'Abo so' ta e pelicula 
nobo di e cineasta 
local Juan Francisco 
Pardo. E ta un musi¬ 
cal film basa riba e 
cancionnan di Padu 
del Caribe y e ta con- 
ta cu composicionnan 
di Padu cu nunca a 
wordo graba. Ante¬ 
rior J uan tabata traha 
riba e proyecto 'Amor 
di Cantica' pero el a 
opta pa focus comple- 
tamente riba e can¬ 



cionnan di nos tata di 
cultura pa asina crea 
un storia mas cultural 
y pa duna un home- 
nahe na Padu. E pro- 
duccion di 'Abo so’ lo 
inicia na maart. Fun- 


Ta parti di 'Abo So',un pelicula basa 
riba e cancionnan di Padu 


dacion AVI conhun- 
to cu Rebecca Roos 
Productions ta real- 
isando un audicion y 
casting pa personan- 
an cu kier forma parti 
di e proyecto aki, sea 
como 'cast' of como 
'crew'. Pa medio di 
ww.tribi.net por reg- 
istra; experiencia den 
canta y actua no ta 
primordial. Tur per¬ 
sona entre 16 pa 60 
ana por participa na e 
audicion. Participan- 
tenan lo haya un pre- 
paracion den screen 
acting gratis, na final 
lo escohe e perso- 
nahenan principal y 
secundario. Person- 
anan cu kier ta parti 


di e 'crew' lo haya e 
oportunidad pa expe¬ 
riencia di cerca e pro- 
ceso di movie making 
formando parti di e 
produccion cinemato- 
grafico di e pelicula. 
Tur persona lo wordo 
prepara adec- 
uadamente pa 
medio di work- 
shopnan di TV/ 

Film Produc¬ 
tion y Music 
produccion ta 
brinda e posi- 
bilidad pa siha 
compone y 
aregla musica. 1 • V 
'Abo so' ta un 
produccion di 
Fundacion AVI 
y di Rebecca 


Roos Productions. E 
ta conta ayudo finan- 
ciero di VNO, Unoca y 
Fonds voor Cultuur- 
participatie. Pa reg- 
istra y pa mas infor- 
macion bishita: www. 
tribi.net. 



Hitess 

HIGH TECHNOLOGY SALES & SERVICES N.V. 


DUTCH CARIBBEAN 


HITESS N.V. 

Arendstraat 124 
Tel :+297 - 588-5966 
Fax : +297 - 588-5895 
Email: info@hitess.com 

DEIMOS Kit 

1 BFT DEIMOS motor 

2 Remote Control 
1 Photocell 

1 Blinker cu Antenna 
4 Plastic rackdi Im 



API. 


1295.00 



Horarios: Dialuna-Dlabierna 8:00 am - 5:30 pm 

Diasabra: 8:00 am -12:00 pm 


Jama nos na 588-5966 



Entrada ta Gratis 


'Dia;13feb20t3 
Uga: Cas di Cultura 
Ora: Sor pm 

fa Has 

iafornia<ioii 
tima (oirtacto co 
Famia flaaea na 
S88 9591 
of 

Parlameiito 
Hibenil 5886880 

Hoben ni algun minuut 
asali di easy bolter 
keda basta herida 


Diaranzon merdia den 
e bocht di Macuarima 
un accidente a tuma 
luga, na unda un 
Subaru berde a bolter 
y tabatin un hoben 
aden a keda basta 
herida. Na e cas na 
Macuarima e hoben cu 
a sail ni algun minuut 
a yega na coremento 
gritando pa ayudo 


pa yama ambulance 
di cual famia a core 
yama pidi ayudo. A 
constata cu bayendo 
abou e hoben den e 
Subaru a perde con¬ 
trol dal den baranca y 
bay bolter pero den e 
boltermento e auto a 
cay riba su man y e 
impacto cu su cara a 
haya basta sla. Polls 



y Ambulance a pre- 
senta y cu urgencia 
ambulance a hibe 
Hospital pa atencion 
medico. 





r4- 4 , Asian 


Located at South Beach Centre 

Across from the Rodisson | Tel: 586-3888 















Finalmentesalba 


Un paar di anja pasa, e bo- 
luntarionan di e Sanctuario 
di Burico a ricibi un yamada 
tocante un accident serio, 
unda tawata tin buriconan 
envolvi. Na e sitio di e ac¬ 
cident a encontra un burico 
cu a fayece, y rastra di un 
otro burico herida, kizas cu 
pia kibra, cu a desaparece. 
Durante dos anja largo e 
boluntarionan a hasi tur nan 
posibel pa captura e buri¬ 
co aki cu tawata kana den 
becindario di San Nicolaas. 
Hopi habitante a hasi yama¬ 
da na e Sanctuario ora nan 
waak e burico aki, pasobra 
nan ta waak cu e tawata su- 
friendo. E pia kibra a keda 
malforma net na e hoef 
hasiendo kanamento casi 
imposibel. Pero durante e 
anjanan aki e burico a haya 
un amigo y companje, tam- 
be cu pia kibra. Y por a mira 
nan dos kanando tur rond di 
San Nicolaas. Casi 200 ya¬ 
mada a drenta aden di hen- 
denan cu tawata preocupa 
cu e buriconan aki. Maske 
nan tawata handicapped, 


toch nan a hasi 
captura impo¬ 
sibel. Te dia cu 
famia Kellner 
na San Nico¬ 
laas a atrae e 
buriconan den 
nan cura y a 
cerra e porta 
pa tenenan 
paden. 

No tawata 
nada facil pa 
hinka e dos bu¬ 
riconan aki den 
trailer y hiban- 
an Sanctuario, 
pero cu hopi 
ayudo a logra 
si. Awor nan 
ta den un cor¬ 
ral separa di e 
otro buriconan 
pa asina nan 
por trankilisa y 
sosega, pa despues ser hiba 
na e clinica di Dr. Contreras 
pa saka 

x-ray di e pianan. 

Na e Sanctuario a duna e 
buriconan nomber. E bu¬ 
rico cu hoef malforma ta 



yama "Santa", y su amigo 
ta "Waiter", asina yama pa 
e famia Kellner ya cu Waiter 
kier meen "Kelner" na hu- 
landes. 

Mas importante ta cu awor 
e dos buriconan aki ta safe 
na e Sanctuario sin molest¬ 


er di hende of auto, y nan 
por haya atenshon medico 
pa asina nan bida por ta 
mas trankil. 

E Sanctuario di Burico kier 
extende nan gratitud na 
famia Kellner pa nan yu- 
dansa. 


The 



Thg Mgdia Group NV tin un posidon hobri pa 

UN REPORTERO 


Bo giBtci ta al tnnto <ii ttir ioke ta pasa rond di ba? 
Bo ta ^usta diwt'slviilad nu* dM d<*n bo crobou y 
bo to bon den exptesa bo creatiw'idod? 


• Enargacko y ol canto iii dusoroy^ioii dan contunidad 
tanto IcKial como internadonal 

• Ediuaiioii Qiiniftto rllMi di MAVO 

• Curiofio y gusta h<u:i invostigocion 

• Bar trobo bon den T^m 

• i»oi troiia bon ai computer: ItKont. Outlook 

• Me$t«r doitiina PnpiaitMtnra Huhindits. y tngkts 
veriYiiiBente y par escrito 

• Mentor tin tran^pom propio 

• Mastiitr ta dispiicisio pa tmha oranormn fWoibki 



Si bo ta itiMiesii pa oralia cdiiio reportero y aiitpiki bo conociinento ckti e area okL 
inondu bo carta di solicttiid y CV pa 


TTie Media Group 
X4ai^riot^mat ^ 3 
Lamar ^armemainta. cam 


Boto Meghan Angelica 
a haya problemacu 
awa a drenta paden 



Diaranzon mainta 
Kustwacht di Aruba 
a bay yuda e boto 
Meghan Angelica cu 
tabatin 2 tripulante 
abordo. E boto a con- 
fronta problema cu 
awa a cuminsa dren¬ 
ta paden. Di biaha 
a takel e boto aki y 


hibe na Bucuti Yacht 
club unda brandweer 
a asisti y a saca e awa 
for di e boto. Despu¬ 
es di a had e trabou 
aki Kustwacht a tow 
e boto aki pa su dis- 
tino pa lanta esaki y 
e doho bay wak kico 
tabata e problema 

E unico corant Arubano di atardi, obtenibel electronicamente tur caminda! 


Departamento di Salud Publico cu: 
Mas sugerencia pa preveni e 
malesadi Dengue 


Departamento di Salud Pu¬ 
blico di Aruba (DESPA) kier 
sigui recorda comunidad di 
Aruba riba e importancia 
di mantene bo cura limpi 
pa asina evita criadero di 
e sangura cu ta transmi- 
ti e malesa di Dengue. Na 
varies localidad na nos isla 
y pa medio di radio, corant 
y television por aprecia e 
mensahe di DESPA, cual ta 
"Sin criadero no tin sangu¬ 
ra, sin sangura no tin den¬ 
gue". DESPA kier pone en¬ 
tasis riba e echo cu mester 
ta alerta pa tur obheto cu 
por bira potencial criadero 
di e sangura cu ta transmit! 
e malesa di Dengue. Pa e 
motibo aki DESPA ta duna 
mas informacion tocante e 
malesa di Dengue, su efec- 
tonan, kico pa haci na me¬ 
mento cu hay'ele, pero mas 
importante con pa preveni 
esaki. Dengue ta un malesa 


cu ta wordo transmit! pa 
e sangura Aedes aegyp- 
ti y cu ta broei den awa 
limpi cu a keda para mas 
cu 2 dia. Nan ta biba mas 
cu 30 dia y e sangura 
hembra por pone 100 
webo cada biaha. E web- 
onan cu no kibra por keda 
bon pa un (1) aha sin awa. 
Esaki ta nifica cu asina cu 
un tiki awa cay riba e web- 
onan , esaki ta desaroya y 
bira un sangura adulto Ae¬ 
des aegypti y por transmit! 
e malesa di Dengue. Cada 
persona por aporta pa evita 
criadero di Dengue. Un par 
di sugerencia ta: benta awa 
afo cu a keda para den e 
obhetonan cu ta den cura, 
laba esakinan bon cu habon 
y seca nan. Bolter y/of ruim 
op tur obheto den cura cu 
por bira un criadero di e san¬ 
gura di Dengue. Paden den 
cas tambe por tin criadero. 


Gambia e 
awa di e vaas 
cu flor of steki 
di mata regular- 
mente. Controla 
bou di frigidaire si 
tin awa para, haci 
esaki limpi. Si tin 
algun otro obhe 
to cu awa den 
benta esaki 
haciele bon 
regular- mente. Por 
ultimo DESPA ta recorda 
comunidad di Aruba pa mas 
informacion por yama DES¬ 
PA, Dienst Besmettelijke 
Ziekten na 5224200 y/of 


Gele Koorts 
Muskiet Be- 
strijding na 

5853328 of 

5855533. Tambe 
por bishita www. 
dengue.aw cu ta 
yen di informa¬ 
cion tocante 

e malesa, 

sintomanan y hopi 
mas sugerencia pa 
pre- vencion. Ban com¬ 
bat! e malesa di Dengue. 

Sin criadero no tin sangura, 
sin sangura no tin dengue. 


Ricibie tur atardi den bo inbox door di manda un email pa 

news @ dennoticiaxom 


Of download nos app for di 


□ A«.t <hle .If. 

App Store 


Ta cera un parti diJ.E.Irausquin Boulevard 
banda di Oceania Resort pa 4 siman 


Departamento di Obra Publi¬ 
co ta trece na conocemento 
di pueblo cu e tubonan cu 
ta necesario pa por construi 
e duiker cu ta bin banda di 
Oceania Resort a yega Aru¬ 
ba y cu pa e motibo aki ta 
bay cuminsa coba den J.E. 


Irausquin Boulevard na hal- 
tura di e resort menciona 
diabierna dia 15 di februari 
2013. Manera ya a splica al¬ 
gun siman pasa un duiker 
ta un drenahe di awa bou 
di caminda y cu e proyec- 
to ta pa saca e awa cu ta 


causa molester den e area 
di Pos Abou mas rapido. Pa 
por realisa e proyecto lo bay 
cera J. E. Irausquin Blvd na 
haltura di Oceania Resort. 
E trabou lo tin un duracion 
di 20 dia di trabou. Lo cera 
e pida caminda menciona 


pa tur trafico. Lo indica e 
cambio di trafico pa medio 
di borchi y heki di trafico. 
DOW ta pidi comprencion y 
disculpa pa cualkier incon- 
veniencia cu e trabou por 
ocasiona. 


Diahuebs aworlo cuminsa cu construccion 
na Booby Hill weg 

Departamento di Obra Publico ta proyecto lo bay cera e caminda du- 16:00 or di atardi. Lo indica e cambio 
trece na conocemento di pueblo cu rante oranan di dia. E trabou lo tin di trafico pa medio di borchi y heki 
diahuebs 14 di februari 2013 ta un duracion di 38 dia di trabou. Lo di trafico. DOW ta pidi comprencion 
cuminsa cu construccion di e camin- cera e caminda menciona pa tur traf- y disculpa pa cualkier inconveniencia 
da Booby Hill weg. Pa por realisa e ico for di 07:00 or di mainta te cu cu e trabounan por ocasiona. 

Ganadornan 
contentu ku 
pakete Carnavalesco 



Kooyman a entrega 
pretnio e siman aki 
na e ganadonan di e 
campana di konfeti. 
Tres cliente tabata e 
feliz ganadonan di e 
un pakete completo 
pa carnaval. 

Den e tiendanan na 
Corsou, Aruba y Bo¬ 
naire a pone un baki 
di confetti y na cada 
compra di shen florin 
of mas clientenan a 
ricibi un coupon riba 


cua nan por a nota e 
peso cu nan a balota 
e baki. E pakete di 
carnaval ta consisti 
di un tent, un bar¬ 
becue grill, un saco 
di carbon, un 'tool- 
set' pa barbecue, un 
combo di jug, dies T- 
shirt di Carnaval i un 
'waardebon' pa co- 
mestibel. Kooyman ta 
felicita e ganadonan i 
alabes ta desea un y 
tur un feliz carnaval. 


DRAGON 

CD & ELECTRONICS 


Mdin&treet San Nicolas Tel. 584-3999 
Open 9 00 13 00 and 14 30 - 18 30 

I" No portolera ladronicia I 

*den compama di Gobierno" * 

Minister di 

Transporte,Otmar 
Oduber a comenta 
un poco tambe riba 
e situacion di Aru- 
bus, respodiendo 
asina aki riba co- 
mentarionan di An- 
din Bikker tocante e 
situacion di retiro di 
empleadonan di e 
compania. 

E mandatario a in- 
dica cu "si Sr. Andin 
Bikker ta haya bon 
pa un persona coy 
40 Florin, of 100 
Florin of 2 Florin of 
2000 Florin, e ora 
e mester responde 
si e lo acepta esaki 
dia di manan e ta 
mandatario y esun 
responsabel pa un 
compania cu ta di 
pueblo di Aruba." 
Manera ta conoci 
Sr. Oduber ta un 
persona cu ta cana 
recht y ta di opinion 
cu tur hende cu haci 
cosnan cu ta for di 
sla mester carga cu 
e consecuencia di 
esaki. 

Si Sr. Andin Bikker 
kier haci politica 
populista cu e asun- 
to di Arubus, Minis¬ 
ter di Transporte a 
splica, e lo laga Sr. 
Bikker pa su cuenta 
pa haci esaki. 
Minister Oduber 
a splica tambe cu 
Arubus a pasa den 
un epoca teribel 
unda cu te hasta 


mester a evalua 
e tempo ey si ta 
mandae compa¬ 
nia aki bancaro- 
ta. Mirando e 
situacion ey 
120 hende lo 
a perde trabou 
y lo mester a 
lanta un compa¬ 
nia di transporte 
nobo mirando e 
debenan cu Aru¬ 
bus tabatin. 
Despues di hopi ne- 
gociacion, e man¬ 
datario a splica, a 
dicidi di lora manga 
y a dicidi pa traha 
pa duna Arubus un 
nivel y standarte cu 
ta duna e calidad 
di trasporte publico 
cu nos comunidad 
ta desea y merece. 
Awendia e manda¬ 
tario ta contento di 
por a logra esaki. 
Awe Arubus ta al 
dia y ta conta cu 
un ekipo y un flota 
cu ta al dia atrobe, 
tambe a logra bin 
cu un structure 
nobo cu guia di me- 
canismonan di con¬ 
trol sofistica, digital 
cu ta duna Arubus 
un entrada nobo. 
Tur esaki sin cu 
mester a kita nin- 
gun hende for di 
trabou, al contrario 
a ofrece e traha- 
dornan oportunidad 
sin a kita ningun for 
di trabou pa loke 
ta trata e reorgan- 
isacion di Arubus. 
Tambe e mandatar¬ 
io a indica cu den e 
reorganisacion aki 
a implementa siste- 
manan di control cu 
ta pone cu e com¬ 
pania di transporte 
publico cu ya caba 
tabata perdiendo 
place y keto bay 
ta perdiendo place. 


pero na un nivel 
hopi mas responsa¬ 
bel. 

Pa loke ta e tra- 
hadornan. Minis¬ 
ter Otmar Oduber 
a indica cu notifica 
no un ni dos biaha, 
pasobra e tambe 
ta kere den duna 
hende oportunidad, 
mas aun si durante 
hopi aha cosnan no 
a bay corecto den 
e compania estatal 
di transporte pu¬ 
blico. Pero despues 
di a haya 3 te hasta 
4 notificacion, tur 
hende mester ta re¬ 
sponsabel pa lo cual 
ta trata reglanan di 
un compania cu ta 
traha pe. Pa e mot- 
ibo aki manera Min¬ 
ister di Transporte 
a bisa caba, esaki 
no ta un decision di 
Gobierno y no ta un 
decision di Minister 
como aandeelhoud- 
er di compania y ta 
laga e maneho dia- 
rio den man di ger- 
encia di e compania 
cu naturalmente ta 
consulta cu su hun- 
ta di comisario. 
Minister Oduber no 
ta e tipo di manda¬ 
tario cu ta para tras 
di cosnan iregular 
cu ta tuma lugar. E 
biaha aki ta trata di 
un grupo grandi y 
pa e motibo ey Min¬ 
ister Oduber a dicidi 
di yama un reunion 
pa pone su mes na 
altura di e situa¬ 
cion. 

Finalizando, Min¬ 
ister Oduber a ex- 
presa cu e no ta 
permiti pa cosnan 
asina pasa bou di 
su mandato, ni bou 
di ningun compa¬ 
nia y mucho menos 
den su ministerio. 

"FirstTime Voters 
Conference 2013" 



Dia 23 di februari lo tuma 
lugar e promer conferencia 
informativo riba e derecho 
di e persona pa eherce su 
voto: 

THE First Time Voters Con¬ 
ference 2013 "Laga Bo Voto 
Conta!" lo tuma lugar na 
Westin Ballroom. E confer¬ 
encia mes lo ta di 6 or di at- 
ardi pa 8 or di anochi pero 
lo tin un pre-registracion di 
5:30 pa 6:00 or di atardi. 

Na Aruba tin 15% di perso- 
nanan cu no ta eherce nan 
derecho di voto y loke nos 
kier logra cu e conferencia 
aki ta pa educa nos hende- 
nan y hobennan riba nan 
derecho pa asina aki purba 
baha e porcentahe aki. 

E obhetivo principal di The 
First Time Voters Confer¬ 
ence 2013 ta pa stimula e 
hobennan cu lo eherce nan 
derecho di voto e aha aki 
pa prome biaha pa nan haci 
uso di nan derecho di voto 
y educanan pa nan por vota 
conciente. 

Lo trata tambe diferente 
topiconan manera: 

Leynan Electoral, e pakico 
vota ta importante y mucho 
mas. 

Pa loke ta trata e panelistan- 
an, nos lo tin panelistanan 
cu experiencia riba e topico 
di leynan electoral como 
tambe panelistanan hoben 


cu lo presenta e importan- 
cia di un voto. 

Durante e siguiente 11 di- 
anan nos lo ta posting dife¬ 
rente informacion riba nos 
Facebook Page cual ta First 
Time Voters 2013 di sea e 
conferencia of e topico mes. 
E ta hopi importante pa 
menciona cu pa asisti na e 
conferencia aki bo mester 
registra. Esaki por wordo 
hasi desde awe mes, sea 
via nos Facebook Page of 
via nos email cu ta ftvcon- 
ference2013(a)g mail. com. 
Tambe nos lo tin represent- 
ante na e diferente Ma- 
vo-Havo y avondscholen, 
cual hobenan por acerca 
pa registra cerca nan. Nan 
nomber lo wordo posted 
riba nos Page. 

Nos lo kier invita tur hoben 
pa participa cu nos video 
competition cuminsando for 
di awe te cu dia 21 di febru¬ 
ari. E idea tras di e compe- 
tencia aki ta pa ABO como 
un first time voter graba un 
spot contestando e siguien¬ 
te pregunta: "Pakico pabo 
ta importante pa eherce bo 
voto e aha aki?". E video 
aki mester wordo uploaded 
riba nos FB Page, invita bo 
friends pa like nos FB Page 
y e 3 top videonan cu ricibi 
mas like lo por gana premi- 
onan extraordinario. 


Tambe nos lo tin mas pre- 
mionan pa e personan / ho- 
benann cu like y share nos 
FB entrante awe. 

Tur premio lo wordo anun- 
cia na e First Time Confer¬ 
ence 2013 dia 23 di febru¬ 
ari y ganadornan mester 
ta presente e anochi aki pa 
ricibi esakinan. 

Fundacion Aruba Uni ta kere 
firmemente cu hobennan 
tin e capacidad di significa- 


mente contribui den e for- 
macion di e future di Aruba, 
esaki dor di forma parti den 
e proceso electoral y dor di 
eherce nan derecho di voto. 
Pa finalisa nos kier anuncia 
cu despues di e conferencia 
nos lo tin un afterparty na 
Local Store di 8:30 te cu 12 
or cu Live Performance di 
Upgrade Music, Dj Karixon 
y como special guest nos lo 
tin Dj Nutzbeatz. 



Pt«>$tan>o ribacualkier articulo. tnarara 
ORO, Auto y Aparotonan Electronico y cualkiet 
articulo pa ou bo tin balot. 


OROCASH* 

COMPRA Y VENTA 

ABRI 7 DIA PIS 


Purba bo mesl 

Bin cerca nos! 




8:00 AM a 10:00 PM Telf: 582.49.89 

Cxito den 


Januari a cera cu un crecemento 


turismo di 


di 10%den turismo 



Aruba ta 
eontinua 


Diamars mainta durante c 
conferencia di prensa di Go- r 
bierno, hopi noticianan pos- t 
itivo a bin diianti pa ioke ta c 
trata nos turismo. Promer f 
Minister, Mike Eman, bun- t 
to cu Minister di Turismo, c 
Transporte y Labor, Otmar e 
Oduber, directora di ATA SG, ( 
Roneiia Tjin Asjoe-Croes y f 
director di aeropuerto, Pe- ( 
ter Steinmetz a presenta 1 
e resuitadonan positive pa ) 
ioke ta trata crecemento c 
den turismo durante januari t 
2013. i 

Premier Eman tabatin pai- I 
abranan di eiogio pa ioke ta € 
e trabou di su colega Otmar c 
Oduber como tambe pa ATA [ 
y aeropuerto. Ei a gradici- ' 
nan pa e trabounan reaiiza c 
cu awe por mira cifranan di t 
aumento di 10% den turis- t 
mo stay over, 26% den tur- [ 
ismo crucero y un grade di t 
ocupacion na e hotelnan di i 
83%. s 

Minister Oduber di su banda i 
a comenta cu e cifranan aki f 
ta sigui e desaroyo positive € 
pa Ioke ta ana pasa caminda c 
a conoce un crecemento di f 
4.1%. E resuitadonan posi- t 
tivo aki no ta algo cu a sos- t 
ode di casualidad, "e ta un r 
vision cu a wordo poni pa r 

diianti, e ta un maneho cu 
nos no a papia ora a dren- 
ta Gobierno na 2009, pero 
a papia riba dje hopi antes 
for di oposicion ora nos ta- 
bata mira con e desaroyo 
den turismo tabata e tempo 
ey y con partido AVP tabata 
envisiona turismo pa Aruba 
pa e proximo 10 pa 15 aha". 
Continuando, Minister di 
Turismo a bisa cu e curashi 
y determinacion cu tabatin 
di Promer Minister y Minis¬ 
ter Mike de Meza pa tuma 
un decision cu pa mas di 
20 aha no a wordo tuma, 
esta pa sostene e indepen- 
dizacion di ATA y percura 
pa nan haya nan fondonan 
'earmarked'. E team cu tin 
awe na ATA, a responde 
tambe na e curashi cu taba¬ 
tin di parti Gobierno y awe 
por mira e cifranan crecien- 
te pa Ioke ta trata nos tur¬ 
ismo. Probechando e oca- 
sion, el a felicita tur esnan 
laborando na ATA tanto na 
Aruba como den exterior pa 
e exito cu nos conoce awe 
den nos turismo. 

Mustrando riba e impor- 
tancia di cifranan den sec¬ 
tor di Turismo, Minister Ot¬ 
mar Oduber a indica cu pa 
maneha turismo mester 


tin cifranan, cu mester por 
analiza, studia y tin un da¬ 
tabase pa por midi unda ta 
saca placa, unda ta hinca 
mas placa y unda ta invert! 
pa por haya e mihor entra- 
da for di dje. ATA, despues 
di hopi aha, a haci uso di 
e base aki, cual no tabata 
wordo usa, pa por haya y 
maneha e tipo di cifranan 
aki na un forma hopi mas 
responsabel pa por midi 
unda ta invert! e placa pa 
por haya mas entrada for di 
dje. 

Un partner strategico den e 
exito den nos turismo cu a 
wordo menciona pa Minister 
Oduber ta nos aeropuerto, 
cu a pasa di ta solamente 
un aeropuerto comercial, pa 
uno cu ta servicial tambe: 
Hunto cu tur e inversionnan 
positivo, tur e cosnan bon 
cu aeropuerto tabatin, per¬ 
cura pa invert! den e ambi- 
ente, laga e turista sinti cu 
na e momento cu e baha 
for di avion, cu el a yega 
na un destinacion cu no ta 
comparabel cu otro destina- 
cionnan. 

Asina, e inversionnan cu 
a wordo haci den ultimo 
ahanan, no solamente den 
infrastructure, pero tambe 


di embeyecimento di aero¬ 
puerto, dune e calor Arubia- 
no, cu e musica cu ta toca, 
cu e ambiente cu a wordo 
crea tanto paden como pa- 
for di aeropuerto, a contri- 
bui na e exito cu nos ta mira 
awe den nos turismo. 
Igualmente e mandatario 
di Turismo a gracidi e ho¬ 
telnan pa nan contribucion, 
cu a confia den e vision y 
maneho di Gobierno di no 
crece mucho den cantidad 
pero mas bien den calidad. 
Di e forma aki nan a invert! 
miyones di dollar den ulti¬ 
mo 2 aha den nan propie- 
dad, pa pone nan producto 
na e nivel cu Gobierno a 
pone pa Aruba. Esaki a con- 
duci tambe na e cifranan di 
Banco Central, caminda den 
e promer 3 kwartal di 2012 
por mira un crecemento di 
riba 3% pa Ioke ta trata e 
placa cu turista ta laga atras 
den economia. 

Minister Otmar Oduber a 
finaliza bisando cu e resui¬ 
tadonan di turismo ta exi- 
toso, pero esey no kiermen 
cu trabou ta cla, e trabou ta 
bay bira uno intensivo den 
e simannan y lunanan nos 
diianti. 



Premier Eman a felicita 
pueblo yautoridad policial 
pa exitosoCarnaval 59 



Diamars mainta, durante 
un encuentro cu prensa, 
Prome Minister Eman a 
tuma e oportunidad pa fe- 
iicita puebio di Aruba pa su 
sosten y comportacion civi- 
co durante ceiebracion di un 
di e fiestanan mas grandi 
di nos cuitura, esta Carna- 
vai. "Despues di un periodo 
cortico, pero intense, mi ta 
feiicita tur esnan cu a par- 
ticipa y un biaha mas a haci 
di nos Carnaval uno grandi 
y excepcionai." Premier 
Eman a referi na e hecho 
cu apesar cu aki aya tabatin 
incidentenan, ora bo mira 
en general, e manera con 
e ceiebracion masal aki, a 
bay nos por mira bek riba 
un Carnaval caminda Cuer- 
po Policial a sa di mantene 
ordo y disciplina. Eman: 
"Un pabien na nos pueblo, 
na e gruponan di Carna¬ 


val, henter nos comunidad 
y specialmente na Cuerpo 
Policial di Aruba cu tin un 
temporada hopi pisa tras 
di lomba." For di januari te 
cu e ultimo actividadnan di 
Carnaval 59, por a nota cu 
nos hendenan cada bes tin 
un consenshi mas grandi 
riba tur e precaucionnan 
cu mester tin pa cu e cei¬ 
ebracion. For di vigilancia 
den bario pa e casnan cu 
ta keda nan so henter dia 
y atencion pa muchanan te 
na proteccion contra solo 
y consume excesivo di al¬ 
cohol, por nota cu pueblo 
a bira mas consciente. No 
ta laga afo e recogemento 
di sushi y comportacion 
prome, durante y despues 
di parada. Mientras cu auto- 
ridad policial a sa di eherce 
su funcion cu hopi cautela y 
accionnan rapido y efectivo. 


Prome Minister Mike Eman 
tambe a pone entasis riba e 
hecho cu nos comunidad a 
sa di marca e liha entre ceie¬ 
bracion y responsabilidad di 
e ciudadano. Aruba ta duna 
un ehempel na paisnan mas 
grandi rond mundo cu tam¬ 
be tin celebracionnan simi¬ 
lar, pero lamentablemente 
hunto cune ta bin cu canti- 
dad grandi di consecuencia 
desagradabel. "Awe nos ta 
contento y orguyoso di por 


bisa cu un parti hopi grandi 
di nos comunidad a com- 
porta su mes manera mes¬ 
ter ta," Eman a indica. Den 
nomber di Gabinete Mike 
Eman ta desea tur hende 
exito den preparacion y cei¬ 
ebracion otro aha di Car¬ 
naval 60, e gran hubileo dl 
diamante; pero tambe pa 
duna su debido atencion y 
respet na e temporada di 
Cuaresma cu ta nos dilanti. 



Tramcia pa cuminsa 
core den Caya grandi 


Tur cos ta cla pa cu e tram 
drenta den servicio dia 14 
di februari 2013. Direc¬ 
tor di Arubus Theo Croes a 
splica mas encuanto e pre- 
paracionnan cu ta andando 
caba. A cuminsa cu training 
di e chauffeurnan y un di e 
problemanan cu nan ta en- 
frentando ta hendenan cu 
ta parkeer nan auto riba e 
railnan. Esaki ta stroba e 
trainingnan y mester warda 
tambe te ora cu takelwagen 
bay cu e autonan. Tambe 
ta pidi e peatonnan pa tene 
cuenta cu e tram ta den ser¬ 
vicio y pues nan no por cana 


tur caminda asina sin mas 
sin paga tino. Pa e director 
di Arubus seguridad ta na 
prome lugar y pa e motibo 
ey a baha e velocidad te na 
8km pa ora. Tambe esaki 
lo pone cu hendenan den e 
tram por disfruta mihor di e 
windowshopping y nan por 
baha y bay wak e producto 
den e tienda. A pidi DOW 
pa marca unda autonan por 
parkeer ya lo evita prob- 
lema y disgusto den future. 
A compronde cu mester di 
un landsverordening pa e 
tram aki por core y esaki 
ta canando su caminda pa 


asina keda cla. Entre tanto 
polisnan lo core riba e tram 
y begeleid e tram pa tene e 
trafico y seguridad na bista. 
Por lo pronto e tram lo core 
3 ora pa dia ya asina por 
mira tambe kico ta e cos- 
nan cu mester tene cuenta 
cune. Mientras cu seguro ta 
cover e tram y polis ta guia 
e tram, lo core te dia cu e 
ley ta cla. Pa loke a regarda 
e prijs pa core riba e tram. 


Theo Croes a splica cu den 
future lo cobra un dollar pa 
core riba e tram pero esaki 
ta den discusion ainda. E 
plan ta pa cobra e turistan- 
an un dollar y laga e local- 
nan core gratis. E payroll dl 
e chauffeurnan a lolargo lo 
bai vay bou otro compania 
y no Arubus. Ta pensa di 
lanta un compania cu yama 
Arutram ya asina por aloca 
e chauffeurnan bou di esaki. 

E fecha riba cual nos kam- 
padornan por cuminsa 
kampeer ta Diadomingo, 
24 maart 2013 pa 12'or di 
meria. Kiermen riba e fecha 
y ora stipula ta permiti pa 
pone trailernan y tentnan 
riba nos beachnan. Tur ob- 
jeto cu wordo poni promer 
cu e fecha y ora stipula lo 
wordo kita pa polls. E ul¬ 
timo dia di campeer lo ta 
dia 07 april 2013, despues 
di kampamento tur objeto 
mester wordo kita for di 
beachnan. Si esaki NO sos- 
ode anto polls lo kita esaki- 
nan riba gasto di e kampa- 
dor. Pesei un jamada ta bai 
na un y tur pa mantene nos 
beachnan limpi. Deposita 
tur desperdicionan den bari 
di suchi of den saconan di 
plastic. 

Formulario pa pidi vergun- 
ning pa campeer ta obteni- 
bel na Administracion di Po¬ 
lls desde dia 13 februari te 
cu dia 06 maart 2013 entre 
08.00 pa 11.30’or y 13.00 
pa 16.30'or. Formulario ta 
obtenibel na tur warda di 
polls. 

Na e permiso a wordo ahadi 
condicionan extra compara 
cu anjanan anterior. 

1. Ariba e santo bianco 
di e beachnan bao ningun 
circumstancia ta wordo per¬ 
miti pa haci B.B.Q., na otro 
parti solamente por haci 
B.B.Q. cu B.B.Q. pit di gas. 

2. Tentnan y trailernan 
cu ta wordo usa pa kampa 
mester ta den bon condi- 
cion. Nan mester wordo 
poni a lo menos 10 meter di 
e orilla di lama y nan mes¬ 
ter wordo poni a lo menos 5 
meter for di e caminda pu¬ 
blico. Si no nan ta wordo 
kita pa polls. 

3. Bao ningun forma ta 
wordi permiti pa reserva 
tereno pa kampeer. 

4. Tentnan, trailernan y 


otro objetonan cu ta wordo 
usa pa kampa no por wordo 
poni riba otro lugarnan cu 
ta e lugarnan cu ta destinan 
pa esakinan y cual lugarnan 
a wordo destina pa Gobier- 
no. 

5. Den tentnan/trail- 
ernan mester tin suficien- 
te recursonan pa loque ta 
trata dunanmento di prome 
auxilio. (E.H.B.Q.) 

6. Ta prohibi pa pone na 
tentnan/trailernan objec- 
tonan of plachinan cu no ta 
cuadra cu moralidad. 

7. E kampamento mes¬ 
ter sosede conforme e 
condicionan bao di cual e 
permiso a wordo otorga. 

8. Ta prohibi di core cu 
vehiculonan di motor, bici- 
cleta, cabai y garoshi riba 
nos beachnan y principal- 
mente na lugarnan caminda 
ta destina pa publico. 

9. Ta prohibi di pega 
candela riba nos beachnan. 

10. Ta prohibi di bende 
cuminda, softdrinks, mix- 
drinks, of cualkier otro tipo 
di artikolo ariba beach sin 
permiso. 

11. Musica por wordo toca 
solamente fei den trailer of 
tent den siman te 10.00 p.m 
y den weekend te 12.00 
p.m. y di tal manera cu otro 
kampadornan no ta wordo 


molestia. E uso di sound 
system/emplifiers etc. ta 
wordo permiti solamente 
si otro kampadornan no ta 
sinti molester di esakinan. 

12. Ta prohibi pa kap 
mata, sin permiso. 

13. Ta prohibi pa core cu 
boto y pa ankra den zwem- 
zone, tambe ta prohibi pa 
mara boto na boeinan cu ta 
destina pa scheepvaart. 

14. Ta prohibi e uso di 
pallet y carton riba beach, 
sino nan ta wordo kita door 
di polls. 15.Ta prohibi pa usa 
e beach of e palo dicoconan 
como toilet. 

16. Ta prohibi pa tin cabai 
y cacho riba beach. 

17. Ta prohibi pa e kam¬ 
padornan usa e hut nan pa 
nan kampa, nan ta wordo 
laga liber pa e personanan 
cu ta bin pasa dia. 

18. Bow ningun circum¬ 
stancia mag di susha e 
beachnan. 

Botternan kibra, splinter di 
glasnan no mag di wordo 
laga atras riba beach, ni 
tampoco no tira esakinan 
den lama. Esaki ta conta pa 
desperdicio tambe. 

19. E permiso no mag di 
wordo pasa pa otro perso¬ 


20. E poseedor di e per¬ 
miso mester tin esaki con- 
pleto den su tent/trailer na 
un caminda visible pa polls. 

21. E poseedor di e per¬ 
miso mester tene cuenta cu 
e tin solamente derecho riba 
e lugar di kampa durante 
e tempo cu efectivamente 
e ta kampando, prome cu 
esaki bo no mag di reserva, 
marka, pone cabuya ect ... 


22. E poseedor di permiso 
ta keda responsabel pa cu¬ 
alkier daho na otronan debi 
na existencia di su tentnan/ 
trailer of otro objeto. 

23. Indicacionan di Po¬ 
lls duna na interes di ordo 
publico y seguridad di per¬ 
sona, bienes y basa riba 
moralidad mester wordo 
sigi estrictamente. 

24. Ta prohibi pa usa e 
Hutnan pa kampa, nan ta 
keda liber pa e usuarionan 
den dia. 

25. Esun cu no actua con- 

forme e condicionan bao 
di cual e permiso a wordo 
otorga ta wordo con- 

sidera di a actua sin per¬ 
miso. E permiso e ora ey ta 
wordo revoca y bo por haya 
proces verbaal. 

ULTIMQ DIA PA HACI PETI- 
CIQN PA CAMPA TA 06 DI 
MAART 2013 


na. 

Premier Eman ta reconoce 
baluartedi Keito 



E bishita di siman pasa di 
Prome Minister y team Bo- 
Bario den e barionan di San 
Miguel, Keito y Koyari ta- 
bata manera ta custumber 
caba, hopi exitoso. Exitoso 
den tur aspecto. Mescos cu 
den otro barionan, aki tam- 
be a reconoce un persona 
di e bario. Un persona cu 
un trayectoria remarcabel y 
cu di e forma aki ta haya e 
reconocimento cu e merece. 
Un asina yama baluarte di e 
bario. Sr. Hilario Figaroa di 
95 ana di edad ta e baluarte 
di e bario di Keito. Famia di 
Hilario Figaroa a keda ma- 
sha contento cu e escogen- 
cia aki y a ricibi Prome Min¬ 
ister y grupo BoBario cu tur 


cordialidad. Sr. Figaroa a 
sinta scucha Prome Minister 
cu masha atencion. 

Na ana 1947, den un tempo 
completamente otro cu awe, 
un tempo cu no tabatin cori- 
ente ni tampoco e facilidad- 
nan cu nos ta custumbra cu 
nan, sr. Hilario Figaroa hun- 
to cu algun amigo a yega un 
luga na unda ilumina pa un 
lampi di kerosin, a pone su 
firma bou un documento, 
cambiando asina destine di 
su pais. E documento aki 
hunto cu mas firma di otro 
hombernan balente a bay 
Hulanda y a wordo presen- 
ta hunto cu un mocion dia 
18 di maart 1948 na Mesa 
Rondo dor di Shon A Eman 


pidiendo pa separacion di 
Corsou. Un lucha tenaz cu 
a dura algun aha prome cu 
a logra e deseo di pueblo 
aki. Hilario Figaroa cu su 29 
aha e tempo ey ta parti di e 
historia aki. Hilario Figaroa 
tabata tambe den schut- 
terij den tempo di guera. 
Actonan heroico cu a keda 
reconoci pa Prome Minis¬ 


ter Mike Eman durante su 
bishita na cas di Hilario. 

Awe sr. Figaroa ta un 
homber di edad halto cu 
un gran experencia di bida. 
E ta biba riba su mes, ron- 
dona pa su yiu y nietonan y 
demas famia. Un hende cu 
tin hopi di conta y ta haci 
esaki tambe na su debido 
tempo. 


UiP.P^ tai hav^aioidoideni comuni^d ^r ii eaccioni ribai 
weaanani dii terenot laboraKivIrigariUDanizacioni 


tonan di labor, esta min¬ 
ister Otmar Oduber (pa e 
aspecto di Labor) y minis¬ 
ter Benny Sevinger (pa e 
aspecto di permisonan pa 
stranhero) algun pregunta, 
riba cua U.P.P. ta spera di 
haya contesta por escrito, y 
dentro di un periodo razo- 
nabel, esaki di acuerdo cu 
Staatsregeling y articulo 59 
di R.v.O. (Reglement van 
Orde). 



Union Patriotico Progresista 

- U.P.P., den su comunicado 
di fin di januari ultimo, a 
haci un yamada na comu- 
nidad pa informa U.P.P. via 
nos e-mail, di cualkier wega 
cu den nan opinion lo por ta 
wordo hunga, na momento 
cu localnan ta solicita pa 
vacaturanan cu ta wordo 
anuncia den Prensa door di 
DPL, of di cua nan a tende 
directamente for di DPL. E 
reaccionnan relaciona cu 
vacaturanan, tabata di tal 
indole cu U.P.P. a dicidi pa 

- mediante Parla 
mentario In 
dependiente 
Candelario 
(Booshi) 

We ve r, 
subse 
cuent- 

Cif ranan ta refleha efectividad di 
visian di Gobierno y di Ministeria 
di Turismo, ilTA y aeropueito 



Cuminsando un siman 
nobo, Gabinete Mike Eman 
ta sigui cu miras riba dife- 
rente aspecto di nos pais 
haciendo bon trabou, pero 
mas importante ainda, ta 
cosecha e frutonan di e bon 
trabou ey. Cu hopi satisfac- 
cion, Prome Minister a hab- 
ri e conferencia di prensa 
diamars mainta pa feiicita 
e socionan di turismo pa 
cifranan sumamente posi- 
tivo pa ioke ta trata e piiar 
principai di nos economia. 
"Gobierno a scoge pa tin un 
crecemento di nos econo¬ 
mia y di nos turismo a base 
di caiidad cu e meta di trece 
un reiacion mas directo en- 
tre e crecemento economi- 
co y e bienestar generai di 
nos puebio," Prome Minis¬ 
ter Mike Eman a cuminsa 
na bisa. Ei a indica cu con- 
stantemente Gobierno ta 
purba di iimita construccion 
di camber nobo, pa asina 
pone enfoke riba e aumento 
di ocupacion y mehoracion 
di e producto Aruba. Esaki 
consecuentemente ta tra- 
duci su mes den un aumen¬ 
to di ioke e turista ta gasta 
riba nos isia, kier men ioke 
e ta iaga atras. E mehora¬ 
cion di producto Aruba tin 
como obhetivo cu por pidi 
un prijs mas haito pa cam¬ 
ber y asina haya un turista 
di entrada mas haito, ioketa 
nifica mas entrada. Atrobe, 
esaki ta haci posibei cu e 
crecemento economico di e 


isia ta dirigi na e bienestar 
generai di su habitantenan. 
"Esaki ta un filosofia cu nos 
tur por ta di acuerdo cune, 
pero e trabou ta sinta den 
haci’e un reaiidad," Prome 
Minister Eman a comenta. 
Ei a spiica cu nos tabata 
conoce un pais cu pa hopi 
tempo a crece cada bes den 
cantidad di turista y hunto 
cune e cantidad di camber 
di hotei. E gobierno aki a 
reconoce cu e momento a 
yega pa Aruba tin un turis¬ 
mo mas sostenibei. E punto 
ciave tabata hisa e nivei di 
ocupacion y e entrada pa 
turista. Awor cu di mane- 
ra constante y consistente 
Gabinete Mike Eman, pa 
medio di Minister di Turismo 
Otmar Oduber ta iogrando 
esey, por bisa cu ta iogran¬ 
do e obhetivo, pero semper 
por miho. E prueba ta den e 
cifranan cu e Minister hunto 
cu director di Aruba Tour¬ 
ism Authority y director di 
Aruba Airport Authority N.V. 
a anuncia na prensa. Prome 
Minister a feiicita nan pa e 
bon trabou "Un pabien ta 
bay pa Minister Otmar Odu¬ 
ber, ekipo di ATA iidera pa 
Roneiia Tjin Asjoe-Croes y 
e maneho di aeropuerto en- 
cabesa pa Peter Steinmetz." 
Prome Minister a bay over 
na menciona cu pa ioke ta 
iuna di januari 2013, e can¬ 
tidad di turista a aumenta 
cu 5.2% compara cu e me- 
sun iuna di januari di 2012; 


e mesun estadistica a crece 
cu 9.4% si ta compara esaki 
cu iuna di januari 2009 cu 
ta e aha cu Gabinete Mike 
Eman a asumi e responsab- 
iiidad di mando di gobierno. 
"Un crecemento di casi 10% 
mientras cu no a aumenta e 
cantidad di camber," Prome 
Minister Eman a remarca. 
Mira for di e punto di bista 
di ocupacion, e Occupan¬ 
cy Rate ta registra actuai- 
mente na 78%, compara cu 
73% na 2012. Ciaramente 
por mira cu e cifranan ta 
cuadra. E oferta den canti¬ 
dad di camber a keda mes- 
cos, sin embargo tin mas 
turista kedando na hotei y 
gastando mas na Aruba. Pa 
ioke ta cifranan di crucero, 
e sector aki tambe a con¬ 
oce un aumento, pero ainda 
mas drastico, yegando na 
26% na iuna di januari. "Un 
crecemento importante cu 
ta traduci su mes den mas 
entrada pa tur esnan cu ta 
depende di trabounan cu 
ta sirbi e turista crucero y 
como pais e ta nifica un en¬ 
trada mas grandi den reser¬ 
ve nacionai," Premier Eman 
a spiica. "Den e proceso aki 
nos a bisa cu Aruba ta bay 
concentre riba caiidad pa 
nos tin un miho producto 


pa esnan cu ta bishita nos 
y tambe pa nos hendenan. 
Un producto cu ta ofreci- 
endo fuera di hotei di nivei, 
su hendenan hospitaiario 
y tambe su aeropuerto ex- 
ceiente." Na e momento aki 
Prome Minister a haci men- 
cion y feiicita Aruba Airport 
Authority pa e premio cu 
nan a ricibi recientemente 
como "Miho Aeropuerto" 
den e categoria di faciiidad- 
nan cu ta ricibi 4 miyon di 
pasahero of menos pa aha. 
E distincion aki a bin for di 
e organisacion internacio- 
nai 'Routes.' Na opinion di 
Prome Minister, esaki ta e 
refleho di e profesionaiismo, 
di su gerencia, su personai, 
y e sociedad Schiphoi. "Tur 
hende cu bishita Aeropuerto 
i nternacionai Reina Beatrix 
por mira e mehoracion." 
Mas aserca e mandatario 
a bisa cu aeropuerto ta uni 
na e vision di concentra riba 
caiidad den tur aspecto; for 
di infrastructure, den bario, 
hotelnan, como tambe den 
e capacidad di tur esnan cu 
ta traha den turismo. "Tur 
ciudadano di Aruba cu ta 
haci di e pais e destinacion 
cu tur dia ta acaparando 
mas curazon rond mundo," 
Premier Eman a conclui. 



E Siman aki ta ser teni un show spectacuiar 
di cacho na WestMinister, New York 


Cachonan dim as di 
200 rasa ta bini hunto 
den un show di cacho 
na New York, na unda 
nan lo ser husga pa 
hueznan cu ta expert 
den nan tereno. Ca¬ 
chonan excepcional 
cu ta duna bon pre- 
sentacion y tambe di 
obedencia. 

inister Plenipotensiario 
a hura serka Gobernador 


Willemstad - Awe mainta sr. 
Roderick "Roy" A.M. Pieters 
a huramenta dilanti Gober¬ 
nador interino sra. mr. Adele 
van der Pluijm-Vrede. Sr. 
Pieters a huramenta komo 


Minister Plenipotensiario 
pa Korsou na Hulanda pa 
e periodo di 2012 - 2016. 
(Foto Gabinete di Goberna¬ 
dor). 




Bringamento de marcha 
di despedida 



Varios kaso di pleitamentu 
ku bringamentu durante 
marcha di despedida. Polls 
a soru pa un 0 toleransia i 
mirando kon e hendenan ta 


bebe i hasi di mas mester 
a buta sierto kosnan para 
ketu ketu. Esnan ku no ta 
sigi ordu tambe a hanja di 
tende di outoridatnan. 


KLM ta bai kobra pasaheronan 
den Economy pa check-in maleta 



WILLEMSTAD. Di akuerdo 
ku un dato riba e pagina 
elektroniko di aviashon 
Luchtvaartnieuws, entrante 
aprel proksimo KLM lo ko¬ 
bra pasaheronan ku ta bi- 
aha den klase ekonomiko 
pa check-in nan maleta. Ku 
otro palabra, no tin kuestion 
mas ku e pasahero ku por 
ehempel ta bula di Amster¬ 
dam pa Korsou por biaha ku 
20 kilo gratis. E pasahero 
ku ta biaha ku maleta tin ku 
paga 15 Euro pa kada male¬ 
ta si e check-in via Internet 


pero si e check-in person- 
almente na Schiphol, e tin 
ku paga 30 Euro. E sistema 
aki no ta nobo i no ta ko- 
nosi si pasaheronan di KLM 
na Korsou, Aruba i Bonei- 
ru tambe tin ku bai paga 
pa check-in nan maleta. 
Ta bin aserka ku KLM lo 
kontrola ekipahe di man 
mas severo riba e peso i 
grandura pa evita ku pasa¬ 
heronan ta biaha ku mas 
tantu kos den avion. Uniko 
manera pa skapa e pago ta 
pa bira miembro di Flying 


Blue di KLM. E medida aki 
ta net kontrali na loke por 
ehempel Malaysian Airlines 
ta introdusi: entrante ma¬ 


han pasaheronan den Econ¬ 
omy por biaha ku 30 kilo di 
ekipahe na luga di 20 kilo. 

Vehikulonan ta 
tarda marcha 


Durante karnaval tambe 
ta varies problema tabata 
tin ku vehikulonan ta ku ta 
danja i ta tarda marcha. Por 
mira sigur ku e keuring pa 


sierto vehikulo su morto ta 
masha nesesario mirando 
ku tin yen ta danja i mester 
pusha esaki saka afo 



Kontrol di Team Mar- e marcha nan. Tur shofur 
chechousse i tambe polls- tabata responsabel i a 
nan lokal riba shofurnan di kumpli dibidamente ku e e 
Trailer ku trekker a sigi tur reglanan ku tin 



Kontrol di Polisnan 


Obispu Luis Secco riba renunsia di Papa 


WILLEMSTAD. Ayera Iglesia 
Katoliko universal i mundu 
hinter a risibf e notisia in- 
espera di e resignashon di 
Papa Benedikto XVI entran- 
te 27 di februari proksimo. 
Monsehor Luis Secco a ekx- 
presa duele ku Papa su salu 
a bira di tal forma ku e mes¬ 
ter a entrega su funshon i 
ta kompletamente solidario 


ku Papa Benedikto tabatin e 
kurashi i firmesa di tuma un 
desishon di un peso asina 
grand! pa su mes i nos Igle¬ 
sia. 

E ta laga atras un testimo- 
nio imenso di fe i un heren- 
sia na sabiduria den tur su 
predikashinan, su kartanan 
i su bukinan. Un persona 
ku a duna guia na nos te 


na delaster momentu ku 
su karta pa kuaresma 2013 
den kua el a pone enfasis 
riba e relashon entre fe i 
akshon den fe, esta karidat 
praktika.Iglesia Katoliko por 
mira ku orguyo bek riba un 
papa ku a duna kontenido 
na su funshon ku un serie- 
dat sumamente grand! i un 
dedikashon total i ta gradisf 


Dios pa tur su kontribushon 
balioso i su ehempel ku el a 
duna nos. 

Awor mester resa pa e 
periodo di awor te ku 28 di 
februari i ku Dios lo rekom- 
pensa Papa Benedikto XVI 
despues ku un kontinu- 
ashon yen di bendishon di 
orashon i kontemplashon. 


Q DenNoticia.com D □ 






